Rugilė Barzdžiukaitė

Rugilė Barzdžiukaitė (g. 1983 m. Kaune) – Lietuvos teatro ir kino režisierė, scenografė, operatorė.

 Išsilavinimas 
Rugilė Barzdžiukaitė 2006 m. Lietuvos muzikos ir teatro akademijoje (LMTA) baigė operatoriaus meno, o 2008 m. teatro režisūros bakalauro studijas. 2011–2013 m. Londono universiteto Goldsmiths koledže studijavo kino dokumentiką ir įgijo audiovizualinio meno magistro laipsnį.

Nuo 2003 m. aktyviai dalyvauja tarptautiniuose seminaruose, kūrybinėse dirbtuvėse, mokymuose. Kaip kviestinė lektorė dėstė Turku meno akademijoje (Suomija). 2015–2017 m. rezidavo Akademie Schloss Solitude Štutgarte (Vokietija).

 Kūryba 
Savo kino ir teatro darbuose Rugilė Barzdžiukaitė tyrinėja įtampas tarp objektyvių ir įsivaizduojamų tikrovių. Žaismingai apmąstydama antropocentrišką pasaulėžiūrą, menininkė kelia aktualius žmogiškumo ir žmogaus kaip rūšies klausimus. Rugilės Barzdžiukaitės kūrybai būdinga specifinė dermė tarp humoro ir rimties, paprastumo ir intelektualumo. Dokumentinė reiškinių fiksavimo maniera derinama su apgalvota kūrinių struktūra Rugilė Bazdžiukaitė. Lietuvos kultūros gidas, 2018..

Rugilė Barzdžiukaitė yra sukūrusi septynis dokumentinius ir vaidybinius trumpo ir ilgo metro filmus, kaip operatorė dalyvavo kuriant daugiau nei dvi dešimtis filmų. Naujausias pilnametražis dokumentinis darbas „Rūgštus miškas“Apie „Rūgštų mišką“, in Neonrealism.lt (2018 m.) paukščio žvilgsniu pasakoja apie turistus, atvykstančius į kormoranų kolonijoje įrengtą apžvalgos aikštelę. Matydami paukščių išmatų išdegintą mišką, žmonės pateikia vis kitokius šio gamtos reiškinio vertinimus. Apokaliptiškas, bet tuo pačiu ironiškas kūrinys parodo skirtingas kultūrines reakcijas bei kelia painius moralinius klausimus Apie „Rūgštų mišką“, in Neonrealism.lt.

Teatro scenoje su išgrynintos estetikos spektakliu „Hipokampas“Apie spektaklį „Hipokampas“ , in Menuspaustuve.lt Rugilė Barzdžiukaitė debiutavo 2010 m. 2011–2013 m. kartu su dramaturge Vaiva Grainyte ir menininke Lina Lapelyte sukūrė šiuolaikinę operą „Geros dienos!“Apie operą „Geros dienos!“ in Haveagoodday.lt. Dešimčiai balsų, elektronikai ir fortepijonui skirtos operos siužetą sudaro prekybos centrų kasininkių mintys – atskiri likimai, slepiami po dirbtinės šypsenos ir mechaniško aptarnavimo kauke – „Laba diena!“, „Ačiū!“, „Geros dienos!“. Su antru bendros kūrybos projektu opera-performansu „Saulė ir jūra“Apie operą-performansą „Saulė ir jūra (Marina)“, in Sunandsea.lt (2017 m.) 2019-aisiais menininkės atstovavo Lietuvai 58-ojoje Venecijos šiuolaikinio meno bienalėje ir buvo apdovanotas „Auksiniu liūtu“ Biennale Arte 2019: Official Awards, in Labiennale.org, 2019 05 11 . 

Rugilė Barzdžiukaitė kartu su Dovydu Korba yra įsteigusi kino ir teatro kūrinių prodiuserinę kompaniją „Neon Realism“Apie Neon Realism.

 Filmografija 
 Dokumentinis filmas „Rūgštus miškas“ (2018), bendrakūrėjas – Dovydas KorbaApie „Rūgštų mišką“, in Neonrealism.lt
 Audiovizualinė instaliacija „Babelio bokštas“ (2015), bendraautorius – Dovydas KorbaRugilės Barzdžiukaitės ir Dovydo Korbos audiovizualinė instaliacija „Babelio bokštas” POST galerijoje in Artnews.lt, 2014 12 24
 Trumpametražis dokumentinis filmas „Celebrating the Mask“ (2012)
 Dokumentinis filmas „Phelophepa“ (2010)
 Audiovizualinė instaliacija „Įsiveržimai“ (2009)
 Vaidybinis trumpametražis filmas „Floating“ (angl.) (2006)
 Trumpametražis dokumentinis filmas „Miestas K“ (2005), bendrakūrėjai – Dovydas Korba, Lukas Brašiškis, Rugilė Andziukevičiūtė 
 Trumpametražis filmas „Ag“ (2004)

 Teatro kūriniai  
 Šiuolaikinė opera „Saulė ir jūra“ (2017), kūrinio bendraautorės – Vaiva Grainytė ir Lina LapelytėApie operą-performansą „Saulė ir jūra (Marina)“, in Sunandsea.lt
 Šiuolaikinė opera  „Geros dienos!“ (2013), kūrinio bendraautorės – Vaiva Grainytė ir Lina LapelytėApie operą „Geros dienos!“ in Haveagoodday.lt
 Spektaklis „Hipokampas“ (2010)Apie spektaklį „Hipokampas“ , in Menuspaustuve.lt

 Festivaliai 
Menininkė savo kūrybą pristatė reikšminguose kino festivaliuose bei institucijose, tokiose kaip Lokarno kino festivalis Šveicarijoje, Nacionalinė meno galerija Vašingtone, Amerikos filmų instituto (AFI) festivaliai JAV, Berlyno Volksbühne, HotDocs dokumentinio kino festivalisFilmas „Rūgštus miškas“ – didžiausiame Šiaurės Amerikos dokumentinių filmų festivalyje „Hot Docs“, in 15min.lt, 2019 04 08. Kanadoje, „Art of the Real“ festivalis Linkolno centre Niujorke, „DocPoint“ Suomijoje, taip pat Salonikų, Reikjaviko, Tbilisio, Rygos, Jihlavos ir daugelio kitų Europos miestų didžiuosiuose kino festivaliuose. 

Bendros kūrybos opera  „Geros dienos!“ 2012 m. dalyvavo tokiuose festivaliuose kaip „Auksinė kaukė“ Maskvoje (Rusija), Tarptautiniame Šanchajaus (Kinija) šiuolaikinio teatro festivalyje, muzikos ir teatro festivalyje „Prototype“  Attention, Shoppers: We’re Singing by Steve Smith in The New York Times, 2014 01 16. Niujorke (JAV), festivaliuose Prancūzijoje „Automne En Normandie“, „NEXT - La Rose Des Vents“, „Le Bateau Feu“, „Passages“, „Horizon“, „EXIT“, „Théâtre en Mai“, taip pat kūrinys  rodytas Vokietijoje, Šveicarijoje, Nyderlanduose, Portugalijoje, Italijoje, Estijoje, Latvijoje, Ukrainoje. Pastatymus koprodiusavo tokios institucijos kaip Miuncheno Kammerspiele ir Drezdeno valstybinis teatras Vokietijoje. Opera transliuota BBC Radio 3 ir LRT. 

 Apdovanojimai 
Nuo 2005 m. Rugilės Barzdžiukaitės kūryba įvertinama tarptautinėmis stipendijomis ir apdovanojimais. 

Kartu su Lina Lapelyte ir Vaiva Grainyte už operą „Geros dienos!“ 2012 m. pelnė tarptautinio teatro instituto organizuojamo konkurso Music Theatre NOW prizą (Jončiopingas, Švedija). 2014 m. už geriausią lietuvių autorių pastatymą menininkėms Lietuvoje įteiktas Auksinis scenos kryžiusPanevėžyje teatralams įteikti Auksiniai scenos kryžiai by Tomas Markelevičius in 15min.lt, 2014 03 27.. Tais pačiais metais pelnyti du Latvijoje vykstančio festivalio „Baltijos teatrai“ konkursinės programos apdovanojimai už „socialinės tikrovės pajautą” ir „dramaturgiją“.

2015 m. Lietuvoje kūrėjos įvertintos Jaunojo menininko premija, taip pat pelnė pagrindinį tarptautinio jaunųjų režisierių festivalio „Fast Forward“ prizą (Braunšveigas, Vokietija). 2018 m. už novatoriškus ir originalius sprendimus menininkės apdovanotos Boriso Dauguviečio auskaru Paskelbti „Auksinių scenos kryžių“ laureatai by Monika Gimbutaitė in 15min.lt, 2018 03 27. . 

2018 m. Rugilės Barzdžiukaitės filmas „Rūgštus miškas“ Lokarno kino festivalyje įvertintas „First Feature Swatch Art Peace Hotel“ apdovanojimuThe Complete Palmarès 2018 , in Locarnofestival.ch, 2018 08 11, o dokumentinių ir trumpametražių filmų festivalyje ZINEBI Ispanijoje menininkei įteiktas didysis prizas už geriausią ilgametražio filmo debiutąR.Barzdžiukaitės „Rūgštus miškas“ triumfavo tarptautiniame filmų festivalyje Ispanijoje, in 15min.lt, 2018 11 20..

Kartu su Lina Lapelyte ir Vaiva Grainyte:
 2019 m. Venecijos meno bienalės „Auksinis liūtas“ už operą-performansą „Saulė ir jūra (Marina)“
 2019 m. Lietuvos nacionalinė kultūros ir meno premija

 Nuorodos 
 Saulė ir jūra (Marina)
 Neon Realism
 Rūgštus miškas
 Geros dienos!
 Agnė Sadauskaitė. Apokalipsės ženklai pliaže. Interviu su operos-performanso „Saulė ir jūra“ kūrėjomis, Artnews.lt, 2018 10 11

 Šaltiniai 

Kategorija:Lietuvos kino režisieriai
Kategorija:Lietuvos nacionalinės kultūros ir meno premijos laureatai